**Feladat-ellátási közreműködői szerződés megszüntetése**

**közös megegyezéssel**

mely létrejött egyrészről **Pétervására Város Önkormányzata** (3250 Pétervására, Szabadság tér 1., képviseli: Eged István polgármester), **Váraszó község Önkormányzata** (3254 Váraszó, Rákóczi út 1. képviseli: Pál István László polgármester), **Erdőkövesd község Önkormányzata** (3252 Erdőkövesd, Rákóczi út 39. képviseli: Gombás Dezsőné polgármester), mint személyes közreműködést igénybe vevő egészségügyi szolgáltató, a továbbiakban: **Szolgáltató,**

másrészről **Dr. Tatár Borbála Ildikó**  egyéni vállalkozó fogszakorvos (3300 Eger, Csiky S. u. 7. I/7.), mint személyes közreműködő, a továbbiakban: **Közreműködő,**

a továbbiakban, mint **Szerződő Felek** között – az állampolgárok orvosi ügyeleti ellátása tárgyában – az alábbi helyen, időben és feltételekkel:

**1.** Szerződő Felek megállapítják, hogy közöttük a 2015. szeptember 28-án kötött 2015. november 1-jével hatállal Feladat-ellátási közreműködői szerződés jött létre a pétervásárai fogszakorvosi I. körzet vonatkozásában a fogorvosi teendőket fogorvosként való ellátására.

**2.** A Szerződő Felek kijelentik, hogy a Közreműködő kérelmére az 1. pontban rögzített feladat-ellátási szerződést 2017. augusztus 31.-ei határnappal közös megegyezéssel megszüntetik.

**3.** A Közreműködő kijelenti, hogy a fogszakorvosi I. körzethez tartozó fogorvosi rendelőt legkésőbb augusztus 31. napján a Szolgáltató rendelkezésére bocsátja. Ennek elmulasztása esetén felel minden ezzel okozott kárért. Az átadás-átvételről jegyzőkönyvet kell kiállítani.

**4.** A Szerződő Felek rögzítik, hogy a feladat-ellátási szerződés megszűnésével egyidejűleg a Szolgáltató tulajdonát képező fogorvosi feladatok ellátásához szükséges használatba adott ingatlanhelyiségeket, eszközöket, felszereléseket és műszereket is átadásra kerülnek. A Szolgáltató a fogszakorvosi I. körzet vonatkozásában záró elszámolást készít 2017. szeptember 30-ig a körzet által fizetett közüzemi és egyéb számlák vonatkozásában.

**5.** A Közreműködő kijelenti, hogy a betegekre vonatkozó az egészségügyi és a hozzájuk kapcsolódó személyes adatok kezeléséről és védelméről szóló 1997. évi XLVII. törvény szerint kezelt egészségügyi dokumentációt (CD-n) a Szolgáltatónak legkésőbb 2017. augusztus 31. napján térítésmentesen, használható állapotban átadja. Az átadás-átvételről jegyzőkönyvet kell kiállítani.

**6.** A Szerződő Felek kijelentik, hogy – a feladat-ellátási szerződéssel összefüggésben – egymással szemben a 3.-5. pontban rögzítetteken kívül további követelésük nincs.

**7.** Jelen szerződésben nem szabályozott kérdésekre a Polgári Törvénykönyvről szóló 2013. évi V. törvény, az önálló orvosi tevékenységről szóló 2000. évi II. törvény, a háziorvosi működtetési jog megszerzéséről és visszavonásáról, valamint a háziorvosi tevékenységhez szükséges ingó, ingatlan vagyon és működtetési jog megszerzésének hitelfeltételeiről szóló 18/2000. (II. 25.) Korm. rendelet, és a háziorvosi, házi gyermekorvosi és fogorvosi tevékenységről szóló 4/2000. (II. 25.) EüM rendelet rendelkezései az irányadók. Jogvita esetén szerződő felek kikötik az Egri Járási Bíróság kizárólagos illetékességét.

Jelen megszüntető szerződést a Szerződő felek elolvasás és kölcsönös értelmezés után, mint akaratukkal mindenben megegyezőt helybenhagyólag aláírják.

Pétervására, 2017. június .

|  |  |  |
| --- | --- | --- |
| **Eged István polgármester**  **Szolgáltató** |  | **Dr. Tatár Borbála Ildikó**  **fogszakorvos** |
| **Pál István László polgármester**  **Szolgáltató** |  | **Gombás Dezsőné polgármester**  **Szolgáltató** |
|  |  |  |